b'\n_START_ARTICLE_\nTarai\n_START_PARAGRAPH_\nTarai ali Tera\xc3\xaf (nepalsko \xe0\xa4\xa4\xe0\xa4\xb0\xe0\xa4\xbe\xe0\xa4\x88, tar\xc4\x81\xc4\xab) pomeni vla\xc5\xbeno zemljo in se nana\xc5\xa1a na rodovitne ravnice, ki se raztezajo ju\xc5\xbeno od Himalaje v Indiji, Nepalu in Butanu od Yamune na zahodu do Brahmaputre na vzhodu. Med Tarai in pravo Visoko Himalajo le\xc5\xbeijo Bhabhar, Siwalik in Nizka Himalaja._NEWLINE_Tarai je zdru\xc5\xbeena z Duarji (bengalsko: \xe0\xa6\xa1\xe0\xa7\x81\xe0\xa6\xaf\xe0\xa6\xbc\xe0\xa6\xbe\xe0\xa6\xb0\xe0\xa7\x8d\xe0\xa6\xb8) vzhodnega dela do skupne WWF ekoregije, savane in travi\xc5\xa1\xc4\x8d.\n_START_SECTION_\nTarai v Nepalu\n_START_PARAGRAPH_\n\xc5\xa0iroka 25 do100 km, nekaj sto metrov nadmorske vi\xc5\xa1ine, ki le\xc5\xbei nizko, se razteza vzdol\xc5\xbe pribli\xc5\xbeno 800 km dolge meje z Indijo. Tarai s tropskim do subtropskim monsunskim podnebjem je najtoplej\xc5\xa1i in najbolj namo\xc4\x8den del dr\xc5\xbeave, ter predstavlja 17\xc2\xa0% ozemlja Nepala. Tu \xc5\xbeivi 47\xc2\xa0% prebivalstva. Pribli\xc5\xbeno 18\xc2\xa0% ozemlja Nepala se uporablja za kmetijstvo, od tega je ve\xc4\x8d kot polovica (53\xc2\xa0%) v regiji Tarai.\n_START_SECTION_\nZgodovina\n_START_PARAGRAPH_\nDolgo \xc4\x8dasa so bili veliki deli Taraija, pokriti z de\xc5\xbeevnim gozdom in slonovo travo, te\xc5\xbeko za  naselitev. Verjetno izven Zahodne Indije so se Tharu tu naselili \xc5\xbee v 16. stoletju. Zaradi skrajne nevarnosti zaradi malarije, so se drugi komaj drznili naseliti. Nepalska vlada je \xc5\xa1ele leta 1950 za\xc4\x8dela izvajati obse\xc5\xbeen program nadzora nad malarijo. Hkrati so se gospodarske razmere v gorah drasti\xc4\x8dno poslab\xc5\xa1ale, tako da so se mnogi revni kmetje preselili v Tarai. Prebivalstvo je hitro raslo. Da bi ustvarili nova naselja so bili veliki deli gozdov o\xc4\x8di\xc5\xa1\xc4\x8deni z DDT. Medtem ko je v Nepalu skupna letna rast prebivalstva 2,6\xc2\xa0%, je stopnja rasti v Tarai 4\xc2\xa0%, zaradi priliva indijskih priseljencev; v gorskih regijah je le 1,2\xc2\xa0%.\n_START_SECTION_\nPomembni kraji\n_START_PARAGRAPH_\nLumbini, ki je v okro\xc5\xbeju Rupandehi, je rojstni kraj Sidarte Gautame, poznej\xc5\xa1ega Bude. Tukaj so skulpture, ostanki A\xc5\xa1okinega stebra in ru\xc5\xa1evine starega samostana. Lumbini je bil leta 1997 razgla\xc5\xa1en za obmo\xc4\x8dje Unescove svetovne dedi\xc5\xa1\xc4\x8dine. Le 10 km stran je vas Devadaha, kjer se je rodila Maja, mati princa Sidarte Gautame in njena sestra Mahapajapati Gotami, njegova rejnica.\n_START_SECTION_\nNarodni park \xc4\x8citvan\n_START_PARAGRAPH_\nNarodni park \xc4\x8citvan, velik 932 km\xc2\xb2, je bil leta 1973 razgla\xc5\xa1en za prvi narodni park v Nepalu. Ne\xc5\xa1teto vrst \xc5\xbeivali \xc5\xbeivi v obmo\xc4\x8dju d\xc5\xbeungle, ki je prete\xc5\xbeno pokrita z drevesi \xc5\xa1oreja -  Shorea robusta, vklju\xc4\x8dno z ogro\xc5\xbeenimi vrstami, kot so indijski nosorog (Rhinoceros unicornis), bengalski tiger (Panthera tigris tigris) in gange\xc5\xa1ki gavial (Gavialis gangeticus). Program za za\xc5\xa1\xc4\x8dito, ki je bil razvit s pomo\xc4\x8djo frankfurtskega zoolo\xc5\xa1kega dru\xc5\xa1tva, je prispeval k obnovi ogro\xc5\xbeenih populacij, tako da so bile v tem \xc4\x8dasu \xc5\xbeivali iz Tarai preseljene v druge narodne parke v Nepalu. Populacija indijskega nosoroga je druga najve\xc4\x8dja na Zemlji. Narodni park \xc4\x8citvan je od leta 1984 na seznamu Unescove svetovne dedi\xc5\xa1\xc4\x8dine.\n_START_SECTION_\n\xc5\xbdivalstvo\n_START_PARAGRAPH_\nPoleg ogro\xc5\xbeenih nosorogov, bengalskih tigrov, slonov in gange\xc5\xa1kih delfinov je v Taraiju veliko sesalcev, kot so leopardi, jeleni, \xc5\xa1akali, medvedi, kune, razli\xc4\x8dne opice in dvo\xc5\xbeivke ter plazilci, kot so ka\xc4\x8de in gaviali, okoli 500 vrst ptic in ve\xc4\x8d kot 100 vrst rib, \xc5\xa1tevilne vrste \xc5\xbeu\xc5\xbeelk in metulji.'